פיגועי טרור נגד ישראלים בישראל ובשטחים ב-2014

רשימת פיגועי טרור נגד ישראלים שהתרחשו במדינת ישראל ובשטחים בשנת 2014.

כרוניקה

ינואר 

  6 בינואר – אזרח ישראלי נפצע מרימון יד בפיגוע שבוצע ליד קבר רחל בבית לחם שביהודה ושומרון

פברואר

מרץ 
  3 במרץ - גבר חרדי נדקר במחלף גהה בכניסה לפתח תקווה על ידי מחבל ערבי משכם באורח בינוני.

אפריל 
  14 באפריל - ניצב משנה ברוך מזרחי נרצח ואשתו נפצעה בינוני בפיגוע ירי באזור חברון ליד תרקומיא. הרוצחים נלכדו והועמדו לדין.

מאי 
  1 במאי - רצח שלי דדון - תושבת עפולה שלי דדון בת ה-19 נרצחת על ידי נהג המונית חוסיין ח'ליפה, ערבי ישראלי תושב אעבלין, לאחר שעלתה אל מוניתו כדי שיסיע אותה לראיון עבודה במגדל העמק.

יוני 

  2 ביוני – מחבל ערבי ירה לעבר כוחות צה"ל בצומת תפוח ופצע חייל קל. הלוחמים של צה"ל ומג"ב השיבו אש וחיסלו אותו.
  12 ביוני – רצח שלושת הנערים - שלושה נערים, תלמידי ישיבות בחבל יהודה נחטפו ונרצחו בידי מחבלים פלסטינים. בעקבות כך פתחו צה"ל, השב"כ ומג"ב במבצע "שובו אחים".
  22 ביוני - נער בן 14, בנו של אזרח עובד צה"ל מעראבה נהרג מירי טיל שנורה מסוריה לאזור הגבול בקוניטרה.

יולי 
  19 ביולי – בפיגוע שבוצע בקרבת קיבוץ כיסופים 2 חיילי צה"ל נרצחו ו-2 חיילים נוספים נפצעו על ידי מחבלים פלסטינים שחדרו לישראל מרצועת עזה באמצעות מנהרה.
  21 ביולי – בפיגוע שבוצע בקרבת קיבוץ ניר עם נרצחו ארבעה חיילי צה"ל על ידי מחבלים פלסטינים שחדרו לישראל מרצועת עזה דרך מנהרה.
  29 ביולי – בפיגוע שבוצע בקרבת גבול ישראל-עזה נרצחו 5 חיילי צה"ל על ידי מחבלים פלסטינים שחדרו לישראל דרך מנהרה.

אוגוסט 
  4 באוגוסט – פיגוע המחפר בירושלים - מחבל פלסטיני השתמש במחפר שנלקח מאתר בנייה על מנת לפצוע עוברי אורח. המחבל הצליח לרצוח אדם אחד ולפצוע חמישה בני אדם באופן קל לפני שפנה לאוטובוס ציבורי, הפך את אוטובוס, והכה אותו שוב ושוב באמצעות הזרוע של המחפר. המחבל נורה למוות על ידי שוטר בעודו ישוב במושב הנהג של המחפר ומנסה לתקוף את האוטובוס.
 4 באוגוסט –מחבל רכוב על אופנוע ירה במנהרת הר הצופים שבירושלים על חייל צה"ל שנפצע קשה מהירי.
  22 באוגוסט – ילד בן ארבע, ישראלי, נרצח בקיבוץ נחל עוז מפגיעת פצצת מרגמה בבית מגורים ששוגר לישראל מרצועת עזה.
  22 באוגוסט – חייל צה"ל נרצח (נפטר ב-29 באוגוסט) ואזרח ישראלי נפצע בגן יבנה מפגיעת טיל ששוגר לישראל מרצועת עזה.
  26 באוגוסט – 2 ישראלים נרצחו ו-4 נפצעו מפגיעת טיל ששוגר לישראל מרצועת עזה שעה לפני תחילת הפסקת האש.

ספטמבר 
  16 בספטמבר – פיגוע הסנפלינג - נתנאל עראמי נרצח על ידי עמיתיו לעבודה, פועלים ערבים-ישראלים, שחתכו את החבלים שהחזיקו את עראמי וגרמו לכך שנפל למותו מהקומה ה-18. על החקירה הוטל צו איסור פרסום. ב-26 בנובמבר קבע השב"כ שמדובר ברצח על רקע לאומני.

אוקטובר 
 11 באוקטובר – פלסטינים משועפט מבצעים 5 פיגועי יידוי אבנים על הרכבת הקלה בירושלים. כתוצאה מגל הפיגועים בחודשים האחרונים כ-40% מקרונות הרכבת הקלה ניזוקים ויוצאים מכלל שימוש.
  22 באוקטובר – פיגוע הדריסה בירושלים - מחבל פלסטיני מסילואן מבצע פיגוע דריסה נגד הרכבת הקלה בירושלים, רצח תינוקת ופצע 7 בני אדם נוספים. המחבל נורה למוות על ידי שוטרים פצועה בפיגוע נפטרה ב-26 באוקטובר.
  29 באוקטובר – מחבל פלסטיני יורה ביהודה גליק, פעיל למען זכויות היהודים לעלות להר הבית, במרכז מורשת בגין בירושלים, ופוצע אותו קשה. בפיגוע נפצעה קשה גם אשתו שנפטרה מפצעיה ב-1 בינואר 2018.

נובמבר 
  5 בנובמבר – פיגוע הדריסה בירושלים - מחבל פלסטיני בחמאס משועפט ביצע פיגוע דריסה ליד המטה הארצי בירושלים, שני ישראלים, ג'דאן אסד ושלום אהרן בעדני נרצחו ו-10 נפצעו. ב-7 בדצמבר 2014 עבד אל-כרים נאפית חמיד, פלסטיני שנפצע בפיגוע מת מפצעיו. המחבל נורה למוות על ידי לוחמי מג"ב.
  10 בנובמבר – רצח סמל אלמוג שילוני - בפיגוע דקירה בתחנת הרכבת תל אביב ההגנה שוהה בלתי חוקי פלסטיני רוצח חייל צה"ל וניסה ללא הצלחה לגנוב את נשקו. 2 אנשים נוספים נפצעו בפיגוע.
  10 בנובמבר – פיגוע הדקירה באלון שבות בפיגוע דקירה באלון שבות דליה למקוס, צעירה בת 26 מתקוע נרצחה מדקירת מחבל ועוד שניים נפצעו בינוני וקל.
  16 בנובמבר – בפיגוע דקירה בירושלים נפצע ישראלי.
  18 בנובמבר – הפיגוע בבית הכנסת קהילת בני תורה - פיגוע טרור וטבח בבית כנסת בשכונת הר נוף בירושלים: 2 מחבלים פלסטינים מארגון החזית העממית לשחרור פלסטין רוצחים 4 מתפללים ושוטר ופוצעים 8 נוספים. למקום מגיעים שוטרים שמצליחים להרוג את המחבלים אך נפצעים קשה בחילופי האש.

דצמבר 
  1 בדצמבר - בפיגוע דריסה בכביש 458 מחבלים פלסטינים דרסו את אברהם אבי בן-ציון שנפטר יום לאחר מכן בבית החולים בילינסון שבפתח תקווה.
  3 בדצמבר – מחבל פלסטיני קטין מבצע פיגוע דקירה בסניף רמי לוי שיווק השקמה במעלה אדומים. הוא מצליח לדקור ולפצוע שני בני אדם לפני שהוא נורה, נפצע ונוטרל על ידי מאבטח.
  12 בדצמבר – סמוך למחסום המנהרות בגוש עציון, מחבל פלסטיני שפך חומצה על משפחה ובה מספר ילדות וניסה לדקור אותן במברג. 5 בני אדם נפצעו קל. המחבל נורה על ידי אזרח שעבר במקום.
  24 בדצמבר – מחבלים פלסטינים פתחו בירי צלפים אל עבר כוח שעסק בעבודות תחזוקה על גדר המערכת של ציר הוברס. צה"ל השיב אש ובמקום התפתחו חילופי אש כבדים בהם נפצע קשה חייל צה"ל ומנגד נהרג לפחות מחבל אחד.
  25 בדצמבר – שני מחבלים פלסטינים קטינים השליכו בקבוק תבערה על רכב ישראלי סמוך למעלה שומרון, ששרף את הרכב ופצע קשה ילדה בת 11. כעבור יומיים הם נעצרו על ידי השב"כ והודו במעשה.

קישורים חיצוניים 
 סיכום שנת 2014, באתר השב"כ

הערות שוליים 

2014 בישראל
טרור פלסטיני